Foto: Reuters Gruziyaning sobiq prezidenti, Odessa oblasti sobiq-gubernatori Mixail Saakashvili 31 may kuni Ukrainaga qaytishi mumkin, deb xabar berdi "Strana.ua" nashri o‘z manbasiga tayanib. "Saakashvili ushbu hafta oxirigacha, ehtimol juma kuniyoq Ukrainaga qaytmoqchi", - deyiladi xabarda. Manbaning bildirishicha, Saakashvili navbatdan tashqari parlament saylovlari oldidan o‘zining "Yangi kuchlar harakati" partiyasi faoliyatini yo‘lga qo‘ymoqchi. "Hozirda Zelenskiy Poroshenkoning Saakashvilini fuqarolikdan mahrum qilish to‘g‘risidagi farmonini bekor qilish ehtimoli bor", - degan manba. Poroshenko 2017 yil iyulida Saakashvilini Ukraina fuqaroligidan mahrum qilgandi. Ukrainada bo‘lib o‘tgan prezidentlik saylovlaridan so‘ng Saakashvili mamlakatga qaytishga qaror qilganini bildirdi.